En 93-årig kvinde i Hirtshals og en 96-årig ditto i Hadsund er indenfor den seneste tid blevet snydt af tricktyve. Tyvene udgiver sig blandt andet for at være sygeplejeske eller fra vandværket. Det har i begge tilfælde givet adgang til de ældres hjem, hvorfra tyvene hurtigt har skaffet sig adgang til værdier og derefter hurtigt er forsvundet igen. Episoderne har naturligt nok skabt utryghed blandt de ældre beboere i de to byer, de frygter at det ikke er sidste gang tyven er på spil. Både hos politiet og hjemmeplejen advarer man nu de ældre om, at der er en falsk hjemmepleje på spil og man skal være ekstra opmærksom på, hvem man lukker ind i sit hjem.

Referat:
To tilfælde, hvor ældre mennesker i Nordjylland er blevet snydt af tricktyve giver utryghed blandt de ældre beboere.